มีอาการเวียนหัว คลื่นไส้โดยเฉพาะช่วงเวลาตอนเย็นแต่ก็ยังทานอาหารได้ปกติดี ช่วงกลางคืนนอนหลับยากมาก (มีโรคประจำตัวคือกรดไหลย้อน) ก่อนหน้านี้สามวันก่อนได้รักษาอาการลำไส้อักเสบที่มีอาการท้องร่วง ถ่าบบ่อย มีไข้นิดหน่อย จนอาการดีขึ้นแล้ว แต่ตอนนี้ก็มีอาการเวียนหัวคลื่นไส้ตอนออกไปซื้อของครับ ขอบครับ
สวัสดีค่ะ หากก่อนหน้านี้ ได้ป่วยเป็นลำไส้อักเสบเฉียบพลัน คือมีอาการท้องเสีย มีไข้ แล้วต่อมาอาการได้หายไป แต่มีเวียนหัวและคลื่นไส้ ก็อาจเป็นอาการที่เกิดต่อเนื่องมาจากลำไส้อักเสบได้ หรือเกิดจากสาเหตุอื่นเพิ่ม เช่น มีกระเพาะอาหารอักเสบ กรดไหลย้อนตามมา เป็นต้นแนะนำให้ดูแลรักษาตามอาการไปก่อน ได้แก่ การเลือกทานอาหารที่ย่อยง่าย ไม่ทานอาหารรสจัด ไม่ทานอาหารที่มีไขมันสูง ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารก่อนนอนภายใน 2 ชั่วโมง นอกจากนี้ ควรนอนหลับพักผ่อนให้เพียงพอ ดื่มน้ำเปล่ามากๆ เป็นต้น แต่หากอาการยังไม่ดีขึ้น ก็ควรไปพบแพทย์เพื่อตรวจรักษาต่อค่ะ